b'\n_START_ARTICLE_\nMuistivirhe\n_START_PARAGRAPH_\nMuistivirhe on muistipiiriss\xc3\xa4, varsinkin tietokoneiden keskusmuistina k\xc3\xa4ytetyss\xc3\xa4 DRAM-piiriss\xc3\xa4, tapahtuva bitin muuttuminen toiseksi. Yleisimm\xc3\xa4t syyt muistin korruptoitumiseen ovat s\xc3\xa4hk\xc3\xb6magneettiset h\xc3\xa4iri\xc3\xb6t j\xc3\xa4rjestelm\xc3\xa4ss\xc3\xa4 tai sen v\xc3\xa4litt\xc3\xb6m\xc3\xa4ss\xc3\xa4 ymp\xc3\xa4rist\xc3\xb6ss\xc3\xa4. Taustas\xc3\xa4teilyn vaikutuksen on kuitenkin, enenev\xc3\xa4ss\xc3\xa4 m\xc3\xa4\xc3\xa4rin, todettu muistivirheiden aiheuttajaksi . Muistivirheet voivat sotkea tietokoneen k\xc3\xa4sittelem\xc3\xa4\xc3\xa4 tietoa tai jopa kaataa j\xc3\xa4rjestelm\xc3\xa4n.\n_START_SECTION_\nMuistivirheilt\xc3\xa4 suojautuminen\n_START_PARAGRAPH_\nEtenkin kriittisess\xc3\xa4 tietojenk\xc3\xa4sittelyss\xc3\xa4 ja palvelimissa t\xc3\xa4ytyy suojautua muistivirheiden vaikutuksilta. T\xc3\xa4h\xc3\xa4n k\xc3\xa4ytet\xc3\xa4\xc3\xa4n muistivirheit\xc3\xa4 havaitsevia ja my\xc3\xb6s muistivirheit\xc3\xa4 korjaamia ratkaisuja._NEWLINE_Pariteettitarkistuksen sis\xc3\xa4lt\xc3\xa4v\xc3\xa4t muistipiirit voivat pys\xc3\xa4ytt\xc3\xa4\xc3\xa4 tietokoneen havaittuaan yksitt\xc3\xa4isen bittivirheen._NEWLINE_ECC-muistipiireiss\xc3\xa4 (engl. Error-correcting Code Memory) havaitaan ja korjataan yksitt\xc3\xa4isten tai jopa useampien bittien virheet sanassa k\xc3\xa4ytt\xc3\xb6j\xc3\xa4rjestelm\xc3\xa4lle ja k\xc3\xa4ytt\xc3\xa4j\xc3\xa4lle n\xc3\xa4kym\xc3\xa4tt\xc3\xb6m\xc3\xa4ll\xc3\xa4 tavalla.'